cyanic-selkie/wikianc huggingface dataset:
ტიესტო
In My Memory
ტიესტოს გაბრწყინება დაიწყო 2000-იანი წლების დასაწყისში, როდესაც მან გამოუშვა ალბომი In My Memory. ალბომი შეიცავდა 10 სინგლს და 5 მთავარ ჰიტს. სინგლი ამ ალბომიდან იყო Lethal Industry, რომელიც ჩაიწერა 1999 წელს, ხოლო ოფიციალურად გამოიშვა 2001 წელს და იყო გარემიქსებული რიჩარდ დურანდის მიერ. ალბომის მთავარი სინგლი აყო ასევე Flight 643, რომელსაც შემდეგ ადაპტირება გაუკეთა სუზან პალმერმა და გამოიცა როგორც 643 (Love's on Fire). სინგლი Obsession გამოუშვა ტიესტომ ჯანკი XL-თან მუშაობით. ასევე „Dallas 4PM“ და „Suburban Train“ „Urban Train“-თან ერთად, რომელიც შეიცავდა ვოკალს. ალბომის სახელის მქონე სიმღერამ In My Memory-მ, დაიმსახურა კარგი შეფასება მხოლოდ ამერიკაში. სიმღერამ Magik Journey-იმ გახსნა ტიესტოს კონცერტი Tiësto in Concert, 2003 წელს. 2002 წლის 27 თებერვალს ტიესტო დააჯილდოეს ვერცხლისფერი აფრის მუსიკალური ჯილდოთი. ამ წელსვე მან მიიღო იღბლიანი დარტყმის საცეკვავო ჯილდო, კატეგორიაში საუკეთესო ტრანს დიჯეი. აგვისტოში იგი გახდა მობის არეა ფესტივალის ერთ-ერთი მონაწილე. 18 დღის მანძილზე იგი მოგზაურობდა მთელს ამერიკაში მობისთან, დევიდ ბოუისთან და ბასტა რაიმსისთან ერთად. ჯანკი XL-თან წარმატებული მუშაობის შემდეგ ტიესტომ დაიწყო ელვის პრესლის სიმღერების გარემიქსება და გამიქსა: A Little Less Conversation და Burning Love. ტიესტო ნომინირებული იყო ბრიტანეთის საცეკვავო დაჯილდოებაზე კატეგორიაში საუკეთესო პირველი რადიოს მიქსი, რომელიც იმართებოდა მიუზიკ მეგეზინის მიერ. 2003 წლის იანვარში, ტიესტომ მიიღო პოპის ჯილდო ნურდესლაგის ფესტივალის გამართვის დროს. მობისთან ტურის შემდეგ მან გაარემიქსა მისი ორი სიმღერა: We Are All Made of Stars და Extreme Ways. სიმღერამ We Are All Made of Stars მიაღწია #13 ცხელ საცუკვავო კლუბურ სიმღერებში.
Tiësto Solo In Concert
thumb|265px|[[Tiësto in Concert, 2003-2004 არნემი, გელრედომი]] 2000 წელს ტიესტო პირველად გამოვიდა დიდი აუდიტორიუბის წინაშე როგორც სოლო დიჯეი, სადაც ის 6-საათიანი განუწყველივი ტრანს მიქსი შექმნა „ტიესტო სოლო“. წარმატებული პირველი მცდელობის შემდეგ ტიესტო სოლო კონცერტით გამოვიდა სტადიონზე არნჰემის გელრდომში 2003 წლის 10 მაისს 25 000-იანი მაყურებლის წინაშე. საღამომ, რომლის ჩანაწერს შემდგომში „Tiësto in Concert“ ეწოდა, მან უზარმაზარი წარმატება მოუტანა. მან სოლო კონცერტი მომდევნო წლის ოქტომბერშიც ჩაატა, ხოლო ერთ კვირაში კი იგივე განმეორდა ბელგიაშიც, რომელმაც 20.000 ფანი მოიზიდა. ბილეთები ამ კონცერტებზე სულ რამდენიმე საათში გაიყიდა.
2005 წლის 20 აგვისტოს ტიესტო „Tiësto in Concert“ ტურით ამერიკაში გაემგზავრა და ლოს-ანჯელესის სპორტ არენაზე 10 000 ფანისთვის ჩაატარა ტრანს სესია. ტურის დიდი ნაწილი გადადებულ იქნა ქარიშხლის გამო, თუმცა აქ ჩატარებულმა რამდენიმე კონცერტმა მას საკმაოდ დიდი მეინსტრიმული პოპულარობა მოუტანა.
2005 წლის შემოდგომაზე ტიესტო დიდი ტურით გაემგზავრა ცენტრალურსა და აღმოსავლეთ ევროპაში, სადაც მან ერთი-ერთი კონცერტი ჩაატარა ყველა ქვეყანაში უზარმაზარი აუდიტორიებისთვის. ის გაჩერდა სლოვაკეთში, ჩრდილოეთ მაკედონიაში, რუმინეთში, უნგრეთში, ჩეხეთში, პოლონეთში, ხორვატიასა და სერბეთში.
ოლიმპიადას გახსნის ცერემონია
thumb|left|279px|[[ოლიმპიური ცეცხლი 2004 წლის ზაფხულის ოლიმპიურ თამაშებზე]] „ათენის ორგანიზირების კომიტეტმა ოლიმპიური თამაშებისთვის“ (ATHOC) შესთავაზა ტიესტოს რომ გამოსულიყო 2004 წლის ზაფხულის ოლიმპიური თამაშების გახსნის ცერემონიაზე და გამხდარიყო პირველი დიჯეი, რომელსაც ამგვარ ამპლუაში მოუხდა შესრულება. ამ ცერემონიასს 4 მილიარდამდე მაყურებელი ჰყავდა მსოფლიოში.
ტიესტო ჩაფრინდა ათენში იანვარში, იმისთვის რომ შეხვედრილიყო ATHOC-ის წარმომადგენლებს. მიზეზი, თუ რატომ შეარჩიეს ტიესტო გახსნის ცერემონიისთვის ის იყო, რომ Tiësto in Concert-მა მიიქცია მათი ყურადღება და დაიმსახურა დიდი მოწონება. პირველი რეპეტიცია ტიესტომ ჩაატარა ცარიელ სტადიონზე, ხოლო მეორე რეპეტიციას, რომელიც ჩატარდა პირველი რეპეტიციის მეორე დღეს, ესწრებოდა 35 000 მოხალისე. სიმღერებმა Traffic და Adagio for Strings დაიმსახურა დიდი მოწონება. ბოლო რეპეტიციას დაესწრო 60 000 მოხალისე. რეპეტიციაზე იყო ტექნიკური პრობლემები, გასამიქსი მოწყობილობა გაფუჭდა, მონიტორები აირია და მუსიკის ხარისხი დაიკარგა.
წარმოდგენა შეიცავდა ახალ სიმღერებს, რომლებიც სპეციალურად გამოშვებული იყო გახსნის ცერემონიისთვის. ცერემონიაზე დაკრული სეტი შემდგომ გამოიცა კომპილაციური ალბომის სახით, სახელად Parade of the Athletes.
2005–2006: პოპულარობა მსოფლიოს გარშემო
2004 წელს ტიესტომ დაიწყო ტური ლათინო ამერიკაში, In Search of Sunrise 3: Panama-ს გამოშვებით. ტური გაგრძელდა 2005 წელს და ტიესტომ გამართა წარმოდგენები ბრაზილიაში, არგენტინაში, პანამაში, კოსტა რიკასა და კოლუმბიაში. 2005 წელს გამოუშვა ტიესტომ In Search of Sunrise 4: Latin America. იგი იყო პირველი ალბომი In Search of Sunrise-ის სერიებში, რომელიც შეიცავდა ორ დისკს.
In Search of Sunrise 5: Los Angeles გამოუშვა 2006 წელს და გაიყიდა 50 000 ასლი. მან დაიკავა #34 კანადის ჩარტში, ხოლო #59 ავსტრიის ჩარტში. იმისთვის რომ პოპულარული გამხდარიყო მისი ახალი ალბომი, იგი წავიდა 3 კვირიან აზიურ ტურნეზე. იგი გაჩერდა შემდეგ ქვეყნებში: მალაიზია, იაპონია, ფილიპინები, სამხრეთ კორეა, ჩინეთი, ტაილანდი, ტაივანი და ინდონეზია. 2006 წლის 19 მარტს, ფორმულა ერთის გრენდ პრიქსი გაიმართა კუალა-ლუმპურიში, მალაიზია და ტიესტომ დაუკრა ოფიციალურ რენაულტ ფორმულა 1 ის გუნდთან ერთად. 10 ივნისს, ტიესტომ გახსნა ვოლვო ოკეან რბოლა როტერდამში, რომელიც გრძელდებოდა 75 წუთი.
ვოლტ დისნეი ფიქჩერზმა გამოუშვა კარიბის ზღვის მეკობრეები: მიცვალებულის სკივრი და ფილმის საუნდტრეკი შეიცავდა სიმღერად He's a Pirate, რომელიც იყო გარემიქსებული ტიესტოს მიერ. სიმღერა შემდეგ გახდა პირველი სინგლი ტიესტოს 2007 წლის ალბომიდან Elements of Life. სიმღერამ მიიღო #7 პოზიცია ცხელ საცეკვავო კლუბურ სიმღერებში და #5 ნიდერლანდების საუკეთესო ორმოცეულში.
2007–დღემდე: Elements of Life-ის ერა
thumb|200px|ტიესტოს გამოსვლა [[კოპენჰაგენი|კოპენჰაგენში, დანია]] 2007 წლის 6 აპრილს, ტიესტომ დაიწყო საკუთარი ყოველკვირეული ორსაათიანი რადიო გადაცემის, Tiësto's Club Life-ის გამოცემა. 16 აპრილს, მან გამოუშვა თავისი მეოთხე სტუდიური ალბომი Elements of Life. ალბომი არის როკის და ტრანსის შერწყმა, რომელმაც გვაჩვენა ტიესტოს ნამდვილი სტილი, რომელიც მთელი ამ წლების განმავლობაში იხვეწებოდა. პროდიუსერმა ბრაიან ტრანსეაუმ ტიესტოსთან თანამშრომლობით გამოუშვა სამი სიმღერა. მან შეთხზა „Bright Morning Star“ და „Sweet Things“, ხოლო სინგლში „Break My Fall“, იგი ასრულებდა ვოკალს. ერთად, მათ გამოუშვეს კიდევ ბევრი სიმღერა, რომლებიც ალბომში არ შესულა. ალბომის პოპულარობის გასაზრდელად, ტიესტო წავიდა Elements of Life - მსოფლიო ტურნეზე. ალბომი ნომინირებული იყო გრემის დაჯილდოებაზე, კატეგორიაში საუკეთესო ელექტრონული/საცეკვავო ალბომი. ალბომმა ასევე მიიღო ოქროს სერთიფიკაცია ბელგიაში, ნიდერლანდებში, უნგრეთსა და რუმინეთში. 7 იანვარს, ტიესტომ დაუკრა 200,000 მაყურებლის წინაშე იპანემას პლაჟზე რიო-დე-ჟანეიროში. 16 თებერვალს, ტიესტომ გამართა წარმოდგენა ინდოეთში, მხოლოდ 5000 მაყურებლის წინაშე. ეს იყო პირველი წარმოდგენა აზიაში. 10 ნოემბერს, ტიესტომ გამართა შოუ კოპენჰაგენში, დანია, რომელმაც ძალიან დიდი წარმატება დაიმსახურა. 2008 წლის ვალენტინობის დღეს, ტიესტო გამოვიდა დუბაიში, არაბთა გაერთიანებული საამიროები. 10 იანვარს, ნიდერლანდურმა ჟურნალმა დე ტელეგრაფმა განცხადება გააკეთა, რომ ტიესტო და მისი ცხრამეტი წლის მეგობარი, სტასი ბლოკზიალი დაქორწინებას აპირებენ 2008 წლის 10 ოქტომბერს. მათ გადაწყვიტეს ეს მავრიკში ყოფნის დროს. Elements of Life: მსოფლიო ტური (DVD) გამოიცა 2008 წლის 7 მარტს.
ზამთარი 2008
thumb|left|300px|ტიესტო [[2007 წელს]] ტიესტომ განაცხადა, რომ იგი იქნებოდა რეზიდენტი პრივილეჯში, რომელიც გინესის მსოფლიო რეკორდების წიგნის მიერ მიჩნეულია ყველაზე დიდ ღამის კლუბად. იგი დაუკრავს იბიცაში ყოველ ორშაბათს, 7 ივლისიდან 22 სექტემბრამდე. სეტები არის შედგენილი მისი In Search of Sunrise-ის სერიების სტილით. 2007 წელს, მან გამოუშვა In Search of Sunrise 6: Ibiza, რომელიც შთაგონებულია კუნძულის მიერ. ტიესტოსთან ერთად გამოვლენ სტუმარი დიჯეები: კრის ლეიკი, ენდი დუგუიდი, მატ-ზო, Cosmic Gate, ალექს კანარი და სანდერ ვან დურნი. ექსკლუზიურად წარდგებია ფონზერელი და ჯეზპერ სოდერლანდი.
28 აპრილს, ტიესტომ გამოუშვა Elements of Life: Remixed, რეკომპილაცია ალბომისა Elements of Life, ყველა სიმღერასთან ერთად, გარდა „He's A Pirate“, რომელიც შეიცვალა „No More Heroes“-ით. სიმღერა არის „Heroes“-ის რემეიკი მისი წინა ალბომიდან Parade of the Athletes. 2008 წელს, ტიესტომ დაიწყო In Search of Sunrise: ჩრდილოეთ ამერიკის ზამთრის ტური 2008. ტური დაიწყო 23 მაისს და გაგრძელდება 30 ივნისამდე. არმანი აპირებს ექსკლუზიური ტიესტოს ბრენდის მაისურის გამოშვებას, რომელიც ინტენსიურად გაიყიდება. ტური არის დაფუძნებული მის ალბომზე In Search of Sunrise 6: Ibiza და მომავალ ალბომზე In Search of Sunrise 7: Asia.
ჯილდოები და ნომინაციები
ტიესტო პირველი დიჯეი იყო, რომელმაც „დიჯეი მეგეზინის“ #1 დიჯეის ტიტული დაიმსახურა ერთმანეთის მიყოლებით სამი წლის განმავლობაში (2002-2004). ტიესტოს ნიდერლანდების სამეფო კარის მიერ ორანჯ-ნასაუს ორდენის ოფიცრის წოდება აქვს მიღებული და ასევე ნიდერლანდელთა მიერ არჩეულია ისტორიაში 40 უდიდეს ჰოლანდიელ მოქალაქეთა შორის. ნიდერლანდებში განსაკუთრებით და მის ფარგლებს გარეთაც ტიესტოს მუსიკალური ტალანდი თითქმის მითურ სტატუსამდეა აყვანილი.
დისკოგრაფია
სტუდიური ალბომები
კრებულები
Remix ალბომები
ცოცხალი და ვიდეო ალბომები
Tribute ალბომები
რესურსები ინტერნეტში
კატეგორია:ნიდერლანდელი დიჯეები კატეგორია:დაბადებული 1969 კატეგორია:ტიესტო კატეგორია:ევროდენს მუსიკოსები კატეგორია:დაბადებული 17 იანვარი
არტაშეს I
არტაშეს I (გ. დაახლოებით ძვ. წ. 160) — დიდი სომხეთის მეფე (ძვ. წ. 189-იდან), არტაშესიანთა დინასტიის დამაარსებელი. აუჯანყდა რომაელებთან მაგნესის ბრძოლაში (ძვ. წ. 190) დამარცხებულ სელევკიდების მეფე ანტიოქე III-ს და დიდი სომხეთის დამოუკიდებლობა გამოაცხადა. მისი სამეფოს ფარგლებში შედიოდა სომხეთის ზეგნის თითქმის მთელი ტერიტორია. დაიპყრო ახალი მიწები (იბერიას წაართვა პარიადრის მთიანეთი, ქორზენე და გოგარენე). ააშენა ახალი დედაქალაქი არტაშატი.
ლიტერატურა
კატეგორია:სომხეთის მეფეები კატეგორია:გარდაცვლილი ძვ. წ. 160
Solenopsis latro
Solenopsis latro — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
გორგული
გორგული — სოფელი სამხრეთ საქართველოში, სამცხე-ჯავახეთის მხარის ადიგენის მუნიციპალიტეტში, თემის ცენტრი (სოფლები: გორგული, ადიგენი, იმერთუბანი, იჯარეთი). მდებარეობს ახალციხის ქვაბულის დასავლეთ ნაწილში, მდინარე ქვაბლიანის მარჯვენა მხარეს, ზღვის დონიდან 1200 მეტრზე. ადიგენიდან დაშორებულია 1 კილომეტრით.
ისტორია
„გურჯისტანის ვილაიეთის დიდი დავთრის“ მიხედვით, 1595 წელს გორგული შედიოდა ახალციხის ლივის უდის ნაჰიეში (რაიონი). ცხოვრობდა სამი კომლი ქრისტიანი ქართველი: ვარძელ მარცვალასძე, გოგოჩა ძე მისი, პაპუნა ძმა მისი. გორგულში გაბრიელ აზნაურის მიწა მფლობელობაში ჰქონია მხედარს, სახელად ჰამზას. სოფელში მოჰყავდათ ხორბალი, ქერი, ჭვავი, ფეტვი, ჰქონდათ ბოსტნები; ჰყოლიათ ცხვარი, ღორი, ფუტკარი. იხდიდნენ გადასახადს — წლიურად 4500 ახჩას. 1870 წელს გორგულში ხუთი კომლი ირიცხებოდა. ამჟამად იქ იმერეთიდან და აჭარიდან გადმოსული მოსახლეობა ცხოვრობს.
დემოგრაფია
2014 წლის აღწერის მონაცემებით სოფელში ცხოვრობს 155 ადამიანი.
სქოლიო
კატეგორია:ადიგენის მუნიციპალიტეტის სოფლები
ლევ შესტოვი
250px|მინიატიურა|შესტოვის პორტრეტი, [[ლეონიდ პასტერნაკი, 1910 წ.]] ლევ ისააკის ძე შესტოვი (Лев Исаа́кович Шесто́в) დაბადაბისას იეჰუდა ლეიბ შვარცმანი (Иегуда Лейб Шварцман) (დ. 12 თებერვალი [ძვ. სტ. 31 იანვარი]  1866, კიევი — გ. 19 ნოემბერი, 1938, პარიზი) — უკრაინელი/რუსი ეგზისტენციალისტი ფილოსოფოსი.
ცხოვრება
შესტოვი დაიბადა ლევ ისააკის ძე შვარცმანის სახელით კიევში, ებრაულ ოჯახში. განათლების მიღება სხვადასხვა ადგილებში მოუხდა, რადგან ხშირად მოსდიოდა უთანხმოება სასწავლებლების ხელმძღვანელობასთან. შევიდა მოსკოვის სახელმწიფო უნივერსიტეტში, სადაც სამართალსა და მათემატიკას სწავლობდა, მაგრამ სტუდენტთა ინსპექტორთან შეტაკების შემდეგ იძულებული გახდა კიევში დაბრუნებულიყო და სწავლა იქ დაესრულებინა. დისერტაციის საფუძველზე შესტოვი სამართლის დოქტორი ვერ გახდა, რადგან მასში გამოსჭვიოდა მისი რევოლუციური ტენდენციები. 1898 წელს ის შევიდა მოწინავე რუს ინტელექტუალთა და ხელოვანთა წრეში, სადაც გაწევრიანებულნი იყვნენ ნიკოლოზ ბერდიაევი, სერგეი დიაგილევი, დიმიტრი მერეჟკოვსკი და ვასილი როზანოვი. შესტოვი წრის მიერ დაარსებული ჟურნალისთვის სტატიებს წერდა. ამ პერიოდში მან დაასრულა თავისი პირველი ძირითადი ფილოსოფიური ნაშრომი — „სარგებელი ტოლსტოისა და ნიცშეს სწავლებაში: ფილოსოფია და ქადაგება.“ სათაურში მოხსენიებულმა ორივე ავტორმა შესტოვის აზროვნებაზე ძირეული გავლენა მოახდინა.
ეს აზროვნება მან განავითარა თავის მეორე წიგნში ფიოდორ დოსტოევსკისა და ფრიდრიხ ნიცშეს შესახებ, რომელმაც გაზარდა შესტოვის რეპუტაცია, როგორც ორიგინალური და გამჭრიახი მოაზროვნისა. 1905 წელს გამოცემულ წიგნში „ყველაფერი შესაძლებელია“ შესტოვმა გადაიღო ნიცშეს აფორიზმული სტილი. ამ წიგნში შესტოვმა ასეთ გამოსავლად მონახა რელიგია, რაციონალიზმი და მეცნიერება, საკითხები, რომლებიც მან შემდეგ ნაშრომებში კიდევ უფრო განავითარა.
მიუხედავად ყველაფრისა, შესტოვის ნაშრომები მიუღებლად მიაჩნდათ მის ზოგიერთ უახლოეს რუს მეგობრებს. შესტოვის ნამუშევრებს ბევრი გონებასა და მეტაფიზიკაზე უარის თქმად მიიჩნევდა, ნიჰილიზმთან თითქმის გათანაბრებულად. თუმცა, მისით აღფრთოვანებულნი იყვნენ ისეთი მწერლები, როგორებიც არიან დეივიდ ჰერბერტ ლორენსი და თავის მეგობარი ჟორჟ ბატაი.
1908 წელს შესტოვი გერმანიაში, ქალაქ ფრაიბურგში გადავიდა და იცხოვრა 1910 წლამდე, ამის შემდეგ კი შვეიცარიის პატარა სოფელ კოპეში გადასახლდა. ამ პერიოდში მწერალმა ნაყოფიერად იმუშავა. აქ დაწერილ ნაშრომებს შორის იყო „დიდი სიფხიზლე“ და „კალმის უკანასკნელი სიტყვები“. 1915 წელს ის მოსკოვში დაბრუნდა. ამავე წელს, მისი ვაჟი სერგეი გერმანელთა წინააღმდეგ ბრძოლაში დაიღუპა. მოსკოვში ყოფნის პერიოდში, მისი შრომები კიდევ უფრო მეტად მოექცა რელიგიური და თეოლოგიური საკითხის გავლენის ქვეშ. 1917 წელს ხელისუფლებაში ბოლშევიკების მოსვლის შემდეგ, შესტოვის ცხოვრება გართულდა. მარქსისტები მას აიძულებდნენ თავისი ახალი ნაშრომის Potestas Clavium-ის შესავლად გაეკეთებინა მარქსიზმის დოქტრინის დამცველი ტექსტი; წინააღმდეგ შემთხვევაში, ის არ გამოქვეყნდებოდა. შესტოვმა ამაზე უარი განაცხადა. ამის შემდეგ, ხელმძღვანელობის ნებართვით, კიევის უნივერსიტეტში ბერძნულ ფილოსოფიაზე ლექციების კითხვა დაიწყო.
1921 წელს შესტოვის უკმაყოფილებამ საბჭოთა რეჟიმის მიმართ აიძულა იგი რუსეთის ფარგლებს გარეთ ხანგრძლივ მოგზაურობაში წასულიყო და მწერალი უმალ გაემგზავრა საფრანგეთში. ამ ქვეყანაში იგი საკმაოდ პოპულარული ფიგურა გახდა, უმალ აღიარეს მისი ორიგინალურობა. სულ მალე პარიზში შესტოვი დაუმეგობრდა ახალგაზრდა ჟორჟ ბატაის, რომელზეც მან გავლენა მოახდინა. მას საფრანგეთის პრესტიჟულ ფილოსოფიურ ჟურნალში მასალების გამოქვეყნების უფლებაც კი მისცეს. მსოფლიო ომებს შორის წლებში, შესტოვი აგრძელებს განვითარებას და ერთ-ერთი უდიდესი მნიშვნელობის მოაზროვნედ ყალიბდება. ამავე პერიოდში, შესტოვი მთლიანად გადაეშვა ისეთი დიადი თეოლოგების შესწავლაში, როგორებიც იყვნენ ბლეზ პასკალი და პლოტინუსი, პარალელურად კი 1925 წელს ლექციების კითხვას იწყებს სორბონის უნივერსიტეტში. 1926 მან გაიცნო გერმანელი ფილოსოფოსი ედმუნდ ჰუსერლი, რომელთანაც გულითადი ურთიერთობა დაამყარა, მიუხედავად მათი რადიკალურად განსხვავებული ფილოსოფიური ხედვებისა. 1929 წელს, როდესაც შესტოვი ფრაიბურგში დაბრუნდა, ის კვლავ ხვდება ჰურსელს და იძულებული ხდება შეისწავლოს დანიელი ფილოსოფოსი სიორენ კირკეგორი.
კირკეგორის აღმოჩენის შემდეგ, შესტოვი აანალიზებს, რომ მათ ფილოსოფიაში დიდი მსგავსებაა, მაგალითად იდეალიზმის უარყოფასა და იმის რწმენაში, რომ ადამიანს შეუძლია მაქსიმალური ცოდნა შეიძინოს უფრო მეტად დაუსაბუთებელი სუბიექტურობისგან, ვიდრე ობიექტური მიზეზისა და მტკიცებულებისგან. თუმცა, შესტოვი შენიშნავს, რომ კირკეგორი ამ ხაზს სათანადოდ არ ავითარებს. ამ ტენდენციის შედეგები ასახულია 1936 წელს გამოქვეყნებულ მის ნაშრომში „კირკეგორი და ეგზისტენციალური ფილოსოფია: ხმა უდაბნოში“, რომელიც ქრისტიანული ეგზისტენციალიზმის ფუნდამენტურ ნაშრომად ითვლება.
მიუხედავად ფიზიკური დასუსტებისა, შესტოვი მაინც აგრძელებს შეუჩერებელ მუშაობას და საბოლოოდ ასრულებს თავის magnum opus-ს — „ათენი და იერუსალიმი“. ამ ნაშრომში ის იკვლევს დიქტომიას თავისუფლებასა და გონებას შორის და ასკვნის, რომ ფილოსოფიის დისციპლინაში გონების უარყოფა შესაძლებელია. გარდა ამისა, შესტოვი აღწერს იმ საშუალებებს, რომელთა საშუალებითაც მეცნიერულმა მეთოდებმა შექმნა ფილოსოფია და მეცნიერული შეუთავსებელობა, მას შემდეგ, რაც მეცნიერებამ თავად მოახდინა ურთიერთქმედება ემპირიული დაკვირვებებით, მაშინ, როდესაც (შესტოვის მტკიცებით) ფილოსოფია კავშირში უნდა იყოს თავისუფლებასთან, ღმერთთან და უკვდავებასთან — საკითხებთან, რომელთა გადაჭრაც მეცნიერებას არ შეუძლია.
1938 წელს, საკუთარ სახლში არდადეგების დროს შესტოვი მძიმედ გახდა ავად. ამ პერიოდშიც კი, ის განაგრძობს მუშაობას, ძირითადად ინდურ ფილოსოფიასა და თავის თანამედროვე, ახლად გარდაცვლილი ედმუნდ ჰუსერლის ნაშრომებზე. სულ მალე, შესტოვი პარიზის კლინიკაში გარდაიცვალა.
სქოლიო
კატეგორია:ებრაელი ფილოსოფოსები კატეგორია:რუსი ფილოსოფოსები კატეგორია:ეგზისტენციალიზმი კატეგორია:დაბადებული 1866 კატეგორია:გარდაცვლილი 1938
კორდეირუ
კორდეირუ (Cordeiro) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 485 მეტრზე. მიეკუთვნება რიო-დე-ჟანეიროს შტატის ცენტრის მეზორეგიონს. შედის ეკონომიკურ-სტატისტიკურ მიკრორეგიონ კანტაგალუ-კორდეირუს შემადგენლობაში.
2010 წლის მონაცემებით, მოსახლეობა 20 430 ადამიანს შეადგენდა, მოსახლეობის სიმჭიდროვე 175.59 კმ²-ზე. ფართობი 116 349 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
სესილია თაყაიშვილი
სესილია დიმიტრის ასული თაყაიშვილი (დ. 17 სექტემბერი, 1906, ბათუმი ― გ. 21 მაისი, 1984, თბილისი, საქართველოს სსრ, სსრკ) — ქართველი მსახიობი. საქართველოს სახალხო არტისტი (1950), სსრკ სახალხო არტისტი (1966).
ბიოგრაფია
1926 წელს დაამთავრა აკაკი ფაღავას დრამატული სტუდია თბილისში და იმავე წელს ჩაირიცხა რუსთაველის სახელობის თეატრში. 1930-1966 წლებში მარჯანიშვილის სახელობის თეატრის მსახიობი იყო.
თაყაიშვილი ქართული თეატრის რეალისტური სამსახიობო ხელოვნების ბრწყინვალე წარმომადგენელია. მის შემოქმედებას ახასიათებს გულწრფელობა, ფსიქოლოგიური სიღრმე, მაღალი პროფესიული კულტურა, დახვეწილი იუმორი, ჩინებული სამსახიობო ტექნიკა. განსაკუთრებულ წარმატებას მიაღწია სახასიათო როლების შესრულებაში. ქართულ სცენაზე 120-მდე როლი განასახიერა. მათ შორის ქრისტინე (დადიანი „ნინოშვილის გურია“), გვირისტინე (კაკაბაძის „კოლმეურნის ქორწინება“), ოლღა (დუმბაძისა და ლორთქიფანიძის „მე ბებია, ილიკო და ილარიონი“), სიუზონი (ბომარშეს „ფიგაროს ქორწინება“), კატარინა (შექსპირის „ჭირვეული ცოლის მორჯულება“), ელისაბედ დედოფალი (შილერის „მარია სტიუარტი“) და სხვა.
თაყაიშვილს დიდი ღვაწლი მიუძღვის ქართული საესტრადო ხელოვნების განვითარებაში.
1948 წლიდან მოღვაწეობს კინოში. შეასრულა მანანას („ჭირვეული მეზობლები“, 1949), ვასასის („ჩვენი ეზო“, 1956), ელპიტეს („საბუდარელი ჭაბუკი“, 1956), ოლღას („მე, ბებია, ილიკო და ილარიონი“, 1962), ბორდოხანის („დიდოსტატის მარჯვენა“, 1969), მარადიას („ნატვრის ხე“, 1977), ასინეთას („დათა თუთაშხია“) და სხვა როლები.
დაჯილდოებულია შრომის წითელი დროშის ორდენითა და მედლებით.
დაკრძალულია თბილისში, საბურთალოს საზოგადო მოღვაწეთა პანთეონში.
სქოლიო
კატეგორია:დაბადებული 17 სექტემბერი კატეგორია:დაბადებული 1906 კატეგორია:გარდაცვლილი 21 მაისი კატეგორია:გარდაცვლილი 1984 კატეგორია:ქართველი მსახიობები კატეგორია:შრომის წითელი დროშის ორდენის კავალრები კატეგორია:თბილისის საპატიო მოქალაქეები (1982) კატეგორია:სსრკ-ის სახალხო არტისტები კატეგორია:ბათუმში დაბადებულები კატეგორია:საბურთალოს პანთეონში დაკრძალულები კატეგორია:შოთა რუსთაველის სახელობის პრემიის ლაურეატები კატეგორია:საქართველოს სსრ-ის სახალხო არტისტები
ტიაგო სილვა
ტიაგო ემილიანო და სილვა (Thiago Emiliano da Silva; დ. 22 სექტემბერი, 1984, რიო-დე-ჟანეირო, ბრაზილია) — ბრაზილიელი ფეხბურთელი, „ჩელსის“ ცენტრალური მცველი.
საკლუბო
ტიაგო სილვამ კარიერა 2003 წელს ბრაზილიური სერია ა-ს კლუბ „ჟუვენტუდეში“ დაიწყო, სეზონი კარგად ჩაატრა და ევროპული გუნდების ყურადღებაც მიიპყრო. 2004 წელს სილვამ „პორტუს“ ფორმა მოირგო თუმცა არც ერთი მატჩი არ უთამაშია, სეზონის დასრულების შემდეგ სილვამ მოსკოვის „დინამოს“ მიაშურა, თუმცა მოვლენები იქაც ისევე განვითარდა როგორც „პორტუში“, ამიტომ იძულებული გახდა ბრაზილიაში დაბრუნებულიყო. 2006 წელს სილვა ფლუმინენსეში გადავიდა და გუნდის სასტარტო შემადგენლობაში ადგილი მალე დაიმკვიდრა. „ფლუმინენსეში“ შესანიშნავი ორი სეზონის შემდეგ მისით იტალიური „მილანი“ დაინტერსედა სადაც მალევე გადაბარგდა იტალიელთა ბრაზილიელი მთავარი მწვრთნელის დამსახურებით. სილვა 2009-10 წლების სეზონში მილანის დაცვის ბურჯი გახდა ალესანდრო ნესტასთან ერთად. მისი ტრანსფერი ევროპაში ერთ–ერთ ყველაზე წარმატებულად ითვლება.
სანაკრებო
ტიაგომ მიწვევა ბრაზილიის ნაკრებშიც მიიღო, რომელსაც 2010 წლის მუნდიალზე გაჰყვა, სხვა „მილანელი“ ბრაზილიელების – რონალდინიოსა და პატოსგან განსხვავებით.
საკლუბო
ფლუმინენსე: (1)
მილანი: (2)
პარი სენ-ჟერმენი: (23)
ჩელსი: (3)
სქოლიო
კატეგორია:დაბადებული 1984 კატეგორია:დაბადებული 22 სექტემბერი კატეგორია:ბრაზილიელი ფეხბურთელები კატეგორია:პორტუგალიის მეორე ლიგის ფეხბურთელები კატეგორია:პორტუს ფეხბურთელები კატეგორია:მოსკოვის დინამოს ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:ფლუმინენსეს ფეხბურთელები კატეგორია:სერია A-ს ფეხბურთელები კატეგორია:მილანის ფეხბურთელები კატეგორია:ლიგა 1-ის ფეხბურთელები კატეგორია:პარი სენ-ჟერმენის ფეხბურთელები კატეგორია:ბრაზილიის ნაკრების ფეხბურთელები კატეგორია:2008 წლის ზაფხულის ოლიმპიური თამაშების მედალოსნები კატეგორია:2010 წლის მსოფლიო საფეხბურთო ჩემპიონატის ფეხბურთელები კატეგორია:2011 წლის კოპა ამერიკის ფეხბურთელები კატეგორია:2012 წლის ზაფხულის ოლიმპიური თამაშების მედალოსნები კატეგორია:2013 წლის ფიფა-ს კონფედერაციის თასის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2015 წლის კოპა ამერიკის ფეხბურთელები კატეგორია:2018 წლის მსოფლიო საფეხბურთო ჩემპიონატის ფეხბურთელები
ალეშანდრე პატო
ალეშანდრე როდრიგეს და სილვა (Alexandre Rodrigues da Silva; მსოფლიოსთვის ცნობილი როგორც ალეშანდრე პატო დ. 2 სექტემბერი, 1989, პატუ-ბრანკუ, ბრაზილია) — ბრაზილიელი თავდამსხმელი, რომელიც, ამჟამად თამაშობს ჩინეთის საფეხბურთო კლუბ "ტიანძინ ცუანძიანში". კარიერის განმავლობაში ნათამაშები აქვს “ინტერნასიონალში” (2001-2007), იტალიურ გრანდ “მილანში” და ინგლისურ კლუბ ჩელსში. მისი ერთ-ერთი ზედმეტსახელი, იხვი, მოდის იმ ქალაქიდან, სადაც დაიბადა — პატო ბრანკო (ითარგმნება როგორც იხვი). მისმა სათამაშო სტილმა და შესაძლებლობებმა კი მას კიდევ ერთი ზედმეტსახელი შესძინეს — “ახალი რონალდო”.
ბიოგრაფია
პატომ ფეხბურთის თამაში 3 წლის ასაკში დაიწყო, ის მშობლიურ ქალაქ ფუტზალში თამაშობდა. ცოტა ხანში ტალანტის შესახებ მთელმა სამხრეთ ამერიკამ გაიგო და ალექსმაც პორტუ-ალეგრის მიაშურა, რათა სინჯები გაეარა “გრემიოში”, რომელიც გულშემატკივარიც ბავშვობიდან იყო. მაგრამ, მისმა ოჯახმა გადაწყვიტა, რომ “გრემიოს” “ინტერნასიონალი” აჯობებდა და 2001 წელს 11 წლის ასაკში ბრაზილიელი ვუნდერკინდი შეუერთდა 83 ბავშვს, რომლებსაც სურდათ მსოფლიო დონის ვარსკვლავობა და ვარჯიში “ინტერნასიონალში” დაიწყო.
2006 წლამდე ის “ინტერნასიონალის” დუბლებში თამაშობდა, მაგრამ აშკარა იყო რომ გუნდს უდიდესი ტალანტი ეზრდებოდა. ძირითად გუნდში დებიუტი 2006 წლის 26 ნოემბერს შედგა. პატომ თავისი წვლილი შეიტანა “სოსიედად ესპორტივა პალმეირასის” დამარცხებაში (4-1), მან 3 საგოლე გადაცემა გააკეთა, ერთი გოლი კი თავად გაიტანა. მას მუდამ ადარებდნენ მეორე ბრაზილელ სუპერვარსკვლავს, რონალდინიოს, რომელიც იმ დროს “ბარსელონა” რიგებში გამოდიოდა.
პატომვე გაიტანა “ინტერნასიონალის” პირველი გოლი ფიფას მსოფლიოს საკლუბო ჩემპიონატზე. 13 დეკემბერს მისმა გუნდმა ნახევარფინალში ალ-აჰლი დაამარცხა ანგარიშით 1-0. ფინალში კი მათ “ბარსელონა” ელოდათ. ფინალური მატჩის წინ კი მოწინააღმდეგე გუნდის ლიდერმა რონალდინიომ მსოფლიო სელექციონერებს რჩევა მისცა: “ამ ბაშვს აუცილებლად მიაქციეთ ყურადღება!”, საუბარი რა თქმა უნდა პატოზეა. თუმცა ალექსმა ფინალურ შეხვედრაში ვერ გაამართლადა მწვრთნელს მისი შეცვლა მოუწია.
2007 წელსვე პატო ბრაზილიის ახალგაზრდული ნაკრების ლიდერად ჩამოყალიბდა. ის პარაგვაიში გამართულ სამხრეთ ამერიკის ახალგაზრდულ ჩემპიონატში გუნდის საუკეთესო ბომბარდირი გახდა 3 გატანილი გოლით. ამ წარმატებების შემდეგ მის სახელს ისეთ კლუბებს უკავშირებდნენ როგორებიცაა: “მილანი”, “ბენფიკა”, “იუვენტუსი”, “ინტერი”, “ლივერპული”, “ლივერპული ”, “არსენალი” და “რეალი”. საბოლოოდ გამარჯვებული კი როსონერი გამოვიდა.
“მილანმა” პატო ოფიციალურად 2007 წლის 2 აგვისტოს გაიფორმა. მის ტრანსფერი სანაცვლოდ “ინტერნასიონალმა” 20 მილიონი აშშ დოლარი აიღო. ასაკის გამო ალექსს 2008 წლის 3 იანვრამდე არ შეეძლო შავ-წითლების დახმარება, თუმცა კლუბს შეეძლო ფეხბურთელი გუნდში ევარჯიშებინდა და ამხანაგურ მატჩებში გამოეყენებინა. პატოს არაოფიციალური დებიუტი 2007 წლის 7 სექტემბერს შედგა კიევის “დინამოს” წინააღმდეგ, მან ამ მატჩში გოლის გატანა შეძლო.
ალქსმა ოფიციალურ სადებიუტო მატჩშიც მოახერხა გოლის გატანა ნაპოლის წინააღმდეგ (5-2). მან პირველი დუბლი 2008 წლის 27 იანვარს შეასრულა “ჯენოას” წინააღმდეგ (2-0). როსონერის რიგებში მას 54 მატჩი აქვს ჩატარებული, მეტოქის კარი კი 24-ჯერ აიღო. სულ პროფესიული კარიერის განმავლობაში (ანუ არ ითვლება “ინტერნასიონალის” დუბლებში გატანილი გოლები) 64 მატჩში 30 გოლი გაიტანა, ანუ თითქმის ყოველ მეორე შეხვედრაში გაქონდა, რაც საკმაოდ კარგი შედეგია. ბრაზილიის ნაკრებში 8 თამაშში მიიღო მონაწილეობა და ერთი ბრწყინვალე გოლის გატანაც მოახერხა.
ჩელსი
სან-პაულუსთან კონტრაქტის დასრულების შემდეგ, პატო სატრანსფერო შემოთავაზების გარეშე დაბრუნდა "კორინთიანსში". გარკვეული ხნის შემდეგ, იანვრის სატრანსფერო ფანჯრის გახსნის პერიოდში, მას შემოთავაზება ჰქონდა სხვადასხვა კლუბებიდან: ბენფიკა, "ჩელსი", "ლივერპული" და "სპორტინგი".
2016 წლის 26 იანვარს, პატო ჩავიდა ლონდონში სამედიცინო შემოწმების გასავლელად. სამი დღის შემდეგ, "ჩელსის" წარმომადგენლებმა ოფიციალურად დაადასტურეს პატოს ჩელსში იჯარით გადმოსვლის შესახებ. 20016 წლის 2 თებერვალს, მათ განაცხადეს, რომ პატო მოედანზე იასპარეზებდა 11 ნომრიანი მაისურით (წარსულში ეცვა დიდიე დროგბას).
პირადი ცხოვრება
ერთ-ერთ ბრაზილიურ სატელევიზიო შოუში პატომ განაცხადა, რომ 11 წლის ასაკში მან მოიტეხა მხარი და აღმოაჩნდა სიმსივნე. ის შიშობდა, რომ გაუკეთებდნენ მხარის ამპუტციას, თუმცა ოპერაციის შედეგად, სიმსივნე ამოკვეთეს და მხარის აპუტაცია აღარ დასჭირდა.
2007 წლიდან, პატოს ჰქონდა ურთიერთობა ბრაზილიელ მსახიობ სტეფანი ბრიტუსთან, თუმცა 2009 წლის იანვარში დაშორდნენ ერთმანეთს. ხოლო 2009 წლის ივლისში ერთმანეთს შეურიგდნენ და ამის შემდგომ ერთმანეთზე იქორწინეს. თუმცა ქორწინება 10 თვეზე მეტი არ გახანგრძლივებულა და 2010 წლის 21 აპრილს გაშორდნენ ერთმანეთს. 2010 წელს, პატოს რომანი ჰქონდა 2010 წლის მის ბრაზილია დებორა ლირასთან.
2013 წლის 2 ივლისს, პატომ გაწყვიტა ურთიერთობა ბარბარა ბერლუსკონისთან, (სილვიო ბერლუსკონის ქალიშვილი). 2014 წელს მას ურთიერთობა ჰქონდა ბრაზილიელ მსახიობ ფიორელა მატეისთან. ბოლო პერიოდში, იგი შენიშნეს ალბანელ მოდელ ალმედა აბაზთან ერთად.
კლუბი
2017 წლის 1 თებერვლის
საერთაშორისო
2013 წლის 7 სექტემბრის მდგომარეობით
კლუბი
ინტერნასიონალი
მილანი
კორინთიანსი
საერთაშორისო
ბრაზილია
სქოლიო
კატეგორია:დაბადებული 2 სექტემბერი კატეგორია:დაბადებული 1989 კატეგორია:ბრაზილიელი ფეხბურთელები კატეგორია:ბრაზილიის ნაკრების ფეხბურთელები კატეგორია:მილანის ფეხბურთელები კატეგორია:სერია A-ს ფეხბურთელები კატეგორია:ლისაბონის ბენფიკას ფეხბურთელები კატეგორია:კორინთიანსის ფეხბურთელები კატეგორია:ჩელსის ფეხბურთელები კატეგორია:ინტერნასიონალის ფეხბურთელები კატეგორია:ვილიარეალის ფეხბურთელები კატეგორია:სან-პაულუს ფეხბურთელები კატეგორია:ბრაზილიის საფეხბურთო ჩემპიონატის ფეხბურთელები კატეგორია:პრემიერ ლიგის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ჩინეთის სუპერ ლიგის ფეხბურთელები კატეგორია:2009 წლის ფიფა-ს კონფედერაციის თასის ფეხბურთელები კატეგორია:2011 წლის კოპა ამერიკის ფეხბურთელები
სოკოვოსი
სქოლიო
კატეგორია:ალბასეტეს მუნიციპალიტეტები
მოქვი (მრავალმნიშვნელოვანი)
საკუთარი სახელი მოქვი შეიძლება აღნიშნავდეს:
280
თარიღი უცნობია
*
ბუკნარი
საკუთარი სახელი ბუკნარი შეიძლება აღნიშნავდეს:
თერგი
თერგი (Тэрч, Терк суу, Терк, Тийрк, Терк, Терек-сув, Терк сув, Те́рек) — მდინარე საქართველოსა (ყაზბეგის მუნიციპალიტეტი) და რუსეთში (ჩრდილოეთი ოსეთი, ყაბარდო-ბალყარეთი, ჩეჩნეთი, ინგუშეთი, დაღესტანი). სიგრძე 623 კმ, აუზის ფართობი 43,2 ათ. კმ². სათავე აქვს კავკასიონის ზილგახოხის მყინვარში. სათავიდან 30 კმ-ზე მიედინება კავკასიონის მთავარსა და გვერდით ქედებს შორის, სოფ. კობთან მკვეთრად უხვევს ჩრდილოეთისკენ და კვეთს გვერდით ქედს (დარიალის ხეობა), შემდეგ კლდოვან ქედსა და შავ მთებს. ბარში იტოტება. მდინარე სუნჯის შეერთების შემდეგ მიედინება კასპიისპირა დაბლობზე და ერთვის კასპიის ზღვას. შესართავთან აჩენს დელტას, რომლის ფართობია 4 ათ. კმ².
თერგი შერეული მდინარეა. წყლის საშუალო ხარჯი ქ. ვლადიკავკაზთან 34 მ³/წმ, შესართავიდან 16 კმ-ზე — 305 მ³/წმ. იძგიფება მხოლოდ მკაცრ ზამთარში. მთავარი შენაკადებია: მარცხენა — არდონი, ურუხი, მალკა; მარჯვენა — სუნჯა. საქართველოს ფარგლებში — სნოსწყალი. თერგი საზრდოობს მყინვარული და წვიმის წყლებით, წყლის რეჟიმი ხასიათდება წყალდიდობებით წელიწადის თბილ პერიოდებში, ძირითადად ივლის-აგვისტოში. იყენებენ სარწყავად. ქალაქ მოზდოკის ზემოთ თერგიდან გაყვანილია თერგ-კუმის სარწყავი არხი. მდინარის აუზშია ბაქსანის, გიზელდონისა და სხვა ჰესები. მდიდარია თევზით (კალმახი, თერგის ორაგული, კობრი, ფარგა და სხვა). ნაწილობრივ თერგის ხეობაში გადის საქართველოს სამხედრო გზა. თერგის ნაპირებზე მდებარეობს დაბა სტეფანწმინდა, აგრეთვე ქალაქები: ვლადიკავკაზი, მოზდოკი და ყიზლარი.
ლომეკი, თერგის ერთ-ერთი ისტორიული სახელწოდება ქართული წყაროების მიხედვით.
ლიტერატურა
კატეგორია:მცხეთა-მთიანეთის მხარის მდინარეები კატეგორია:სტავროპოლის მხარის მდინარეები კატეგორია:ყაბარდო-ბალყარეთის მდინარეები კატეგორია:ჩრდილოეთ ოსეთის მდინარეები კატეგორია:ინგუშეთის მდინარეები კატეგორია:ჩეჩნეთის მდინარეები კატეგორია:დაღესტნის მდინარეები
ამჰარის რეგიონი
ამჰარის რეგიონი (አማራ) — ეთიოპიის რეგიონი, რომლის ძირითადი მოსახლეობაა ამჰარები. დედაქალაქია ბაჰრ-დარი. მოსახლეობა — 20 018 988 ადამიანი (2014 წელი), ფართობი — 154 708,96 კმ².
გეოგრაფია
რეგიონში მდებარეობს ეთიოპიის უდიდესი ტბა ტანა. აქაა ასევე სიმენის ეროვნული პარკი ქვეყნის უმაღლეს მწვერვალ რას-დაშანით.
ისტორია
იმპერატორის ეთიოპიის დროს რეგიონი დაყოფილი იყო რამდენიმე პროვინციად, რომლებსაც მართავდნენ ნეგუსები. ამ პროვინციების დიდი ნაწილი 1995 წელს გაერთიანდა ერთ რეგიონში.
მოსახლეობა
2007 წლის მონაცემებით რეგიონის მოსახლეობა შეადგენს 17 214 056 ადამიანს, ქალაქის მოსახლეობა შეადგენს — 12,27 %-ს. მოსახლეობის საშუალო სიმჭიდროვეა — 111,27 ად./კმ². რეგიონში აღრიცხულია 3 953 115 ცალკეული მეურნეობა, ასე რომ, საშუალოდ 4,3 ადამიანი მოდის ერთ მეურნეობაზე. მოსახლეობის დაახლოებით 91,48 % მიეკუთვნება ამჰარების ეთნიკურ ჯგუფს. სხვა ჯგუფებია: არაუელები — 3,46 %, ორომოები — 2,62 % და სხვა. რეგიონის მოსახლეობის 91,47 % საუბრობს სემიტური ენების ჯგუფის ამჰარული ენაზე, დანარჩენი მოსახლეობის უმეტესობა ლაპარაკობს აფრაზიულ ენებზე, მათ შორისაა: აგავური ენები (ავი), აგავური ენები (კამირი), ორომოს ენა და არგობა. მოსახლეობის 82,5 % — ქრისტიანი-მონოფიზიტია; 17,2 % — მუსულმანია; 0,2 % — პროტესტანტია; 0,1 % — სხვა რელიგიების მიმდევარია. 1994 წლის აღწერის მონაცემებით მოსახლეობის რაოდენობა შეადგენდა 13 834 297 ადამიანს, ხოლო ქალაქის მოსახლეობა სულ 9,15 %-ს.
CSA-ს 2004 წლის მონაცემებით, მოსახლეობის მხოლოდ დაახლოებით 28 %-ს აქვს შესაძლებლობა ისარგებლოს სუფთა სასმელი წყლით (19,89 %-ს სოფლებში და 91,8 %-ს ქალაქებში). განათლების დონე შეადგენს 54 %-ს მამაკაცებისთვის და 25,1 %-ს ქალებისთვის. ბავშვთა სიკვდილიანობა შეადგენს 94 ბავშვს 1000 დაბადებულიდან (რაც, ქვეყნის საშუალოზე მაჩვენებელზე გაცილებით მაღალია — 77 ბავშვი 1000 დაბადებულზე).
სქოლიო
კატეგორია:ეთიოპიის რეგიონები
ტურუშლა
ტურუშლა (Төрөшлө; Турушла) — სოფელი რუსეთის ფედერაციაში, ბაშკირეთის რესპუბლიკის ბლაგოვეშჩენსკის რაიონში.
2010 წლის მონაცემებით, სოფელში ცხოვრობს 351 ადამიანი. რაიონულ ცენტრ ბლაგოვეშჩენსკიდან დაშორებულია 19 კილომეტრით. უახლოესი რკინიგზის სადგურია ზაგოროდნაია, რომელიც დაშორებულია 31 კმ-ით.
2002 წლის აღწერის მიხედვით, მოსახლეობის უმრავლესობას რუსები (47 %) და ბაშკირები (34%) შეადგენენ.
სქოლიო
კატეგორია:ბლაგოვეშჩენსკის რაიონის სოფლები
სილვიო ბერლუსკონი
სილვიო ბერლუსკონი (Silvio Berlusconi; დ. 29 სექტემბერი 1936, მილანი, იტალია — გ. 12 ივნისი, 2023) — იტალიელი პოლიტიკოსი. იტალიის პრემიერ-მინისტრი 1994-1995, 2001-2006 და 2008–2011 წლებში. ბერლუსკონი არის იტალიის ერთ-ერთი უმდიდრესი ადამიანი, ფლობს სამ იტალიური ტელეარხს, იტალიის უდიდეს საგამომცემლო სახლს. 1986 წლიდან არის საფეხბურთო კლუბ „მილანის“ მფლობელი და პრეზიდენტი. ჟურნალ „ფორბსის“ ინფორმაციით, 2011 წელს მისი აქტივები შეფასებულია 6 მილიარდ დოლარად.
2012 წლის 26 ოქტომბერს სილვიო ბერლუსკონი საგადასახადო თაღლითობის გამო გაასამართლეს და 4 წელი მიუსაჯეს.
სქოლიო
კატეგორია:იტალიელი პოლიტიკოსები კატეგორია:იტალიის პრემიერ-მინისტრები კატეგორია:დაბადებული 1936 კატეგორია:იტალიელი მილიარდერები კატეგორია:დაბადებული 29 სექტემბერი კატეგორია:გარდაცვლილი 12 ივნისი კატეგორია:გარდაცვლილი 2023
წავისებრი ბიგა
წავისებრი ბიგა (Potamogale velox) — ძუძუმწოვარი ცხოველი მწერიჭამიების რიგისა. მისი სხეულის სიგრძეა 29-35 სმ. გავრცელებულია დასავლეთ და ცენტრალურ ეკვატორულ აფრიკაში. ბინადრობს პატარა მდინარეებისა და ნაკადულების სანაპიროებზე. კარგად ცურავს და ყვინთავს. აქტიურია შებინდებისას, დღისით თავს აფარებს სოროში, რომელიც წყლის ზედაპირზე ქვემოთ გამოდის. იკვებება წვრილი თევზებით, კიბორჩხალებით, ამფიბიებით. შობს 2 ნაშიერს.
ლიტერატურა
კატეგორია:ტანრეკისებრნი
Solenopsis laurentia
Solenopsis laurentia — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
451º ფარენჰაიტით (ფილმი)
ფარენჰაიტი 451 (Fahrenheit 451) − ფრანსუა ტრიუფოს ფილმი, რომელიც გადაღებულია რეი ბრედბერის ამავე სახელწოდების რომანის მიხედვით. ფილმში ასახულია მომავლის საზოგადოება, სადაც იკრძალება წიგნის კითხვა. 451 გრადუსი ფარენჰაიტით სწორედ ის ტემპერატურაა, რომელზეც ქაღალდი იწვის.
რესურსები ინტერნეტში
კატეგორია:1966 წლის ფილმები კატეგორია:ფრანსუა ტრიუფოს ფილმები კატეგორია:რომანებზე დაფუძნებული ფილმები
ნეგუსი
ნეგუსი („მეფეთა მეფე“) — ეთიოპიის იმპერატორის ტიტული. არსებობდა 1975 წლამდე, მონარქიის დამხობამდე. ნეგუსი იყო სახელმწიფოს და მთავრობის მეთაური. მის ხელში იყო კონცენტრირებული საკანონმდებლო და აღმასრულებელი ხელისუფლება. წლების განმავლობაში ამ ტიტულს ატარებდნენ ეთიოპიის ფეოდალური კლასის წარმომადგენლები. იმპერატორმა მენელიკ II-მ ხელისუფლების ცენტრალიზაციის გამო აღნიშნული ტიტული მხოლოდ იმპერატორის უფლებად გამოაცხადა. 1928 წელს იმპერატორ ზაუდიტუს მმართველობის დროს ეს ტიტული მიიღო რას ტაფარი მეკონინმა, რომელიც ზაუდიტუს გარდაცვალების შემდეგ გახდა იმპერატორი ჰაილე სელასიე I-ის სახელით.
რესურსები ინტერნეტში
კატეგორია:ეთიოპიის იმპერატორები კატეგორია:ეთიოპიის ისტორია
როლანდო ბიანკი
როლანდო ბიანკი (Rolando Bianchi; დ. 15 თებერვალი, 1983, ბერგამო, იტალია) — იტალიელი ფეხბურთელი, რომელიც ამჟამად თამაშობს სერია ა-ს კლუბ ტორინოში.
საკლუბო კარიერა
როლანდომ კარიერა ატალანტაში დაიწყო, სადაც დიდი ვერაფრით გამოირჩა. იგი ერთი სეზონით სერია ბ-ს გუნდ კალიარიში გაანათხოვრეს, სადაც მან თავისი წვლილიც შეიტანა იმაში რომ სარდინიული კლუბი სერია ა-ში დაბრუნდა. 2005 წელს როლანდო რეჯინაში გადავიდა, სადაც კარიერა ცუდად დაეწყო, რადგან მან სერიოზული ტრავმა მიიღო და მხოლოდ სეზონის ბოლოს შეუერთდა გუნდს. მომდევნო სეზონი კი როლანდოსთვის უფრო უკეთ აეწყო და რეჯიოელთა დამრტყმელი ძალა გახდა. მისმა კარგმა თამაშმა ინგლისური მანჩესტერ სიტი მოხიბლა და სეზონის ბოლოს 13 მილიონ ევროდ იგი ქალაქელი გახდა.
მანჩესტერ სიტიში კარიერა თითქოს კარგად დაეწყო, დებიუტშივე მან ვესტ ჰემის კარში გოლი გაიტანა და ასევე კარლინგის თასის გათამაშებაზე ბრისტოლ სიტის კარიც დალაშქრა. მართალია როლანდო თითქოს გუნდს მოერგო, მაგრამ სვენ-გორან ერიქსონი სხვა არზე იყო და მან განუცხადა როლანდოს რომ მას შეეძლო ახალი გუნდი მოენახა. ზამთარში როლანდო იჯარით რომის ლაციოში გადავიდა, სადაც დებიუტშივე მოედნიდან გაძევებული იქნა. სადებიუტო გოლი კი მან თავის ყოფილ კლუბს რეჯინას გაუტანა. მთლიანობაში რომის გუნდში როლანდო კარგად მოერგო და მას იმედი ჰქონდა რომ რომაელები მას გამოისყიდნენ, თუმცა მისი რომაული ოცნება არ გამოდგა ნამდვილი და მანჩესტერ სიტიში დაბრუნდა. ზაფხულს კი როლანდო ტორინოში იქნა გაყიდული 7.3 მილიონ ევროდ.
ტურინული კარიერა როლანდოსთვის კარგად დაიწყო, დებიუტშივე მან გოლის გატანა შეძლო ლეჩეს კარში. ნელ-ნელა როლანდო ტურინული კლუბისთვის იდოლი ხდებოდა და მალევე მას კაპიტნის საკმკლაურიც გადასცეს. იგი არ იყო ერთი რიგითი ფეხბურთელი ტორინოში, იგი უკვე ლეგენდა იყო კლუბის და მისმა კარგმა თამაშმა და ბრწყინვალე გოლებმა ტორინო ძალზედ ძლიერ გუნდათ გახადა, თუმცა ეს მხოლოდ სერია ბ-ში და 2011/12 სეზონში როგორც იქნა ასრულდა ტურინული ოცნება და ტორინო სერია ა-ს დაუბრუნდა, რაშიც როლანდომაც დიდი წვლილი შეიტანა. ახალ 2012/13 სეზონში როლანდოს ჯერჯერობით 4 გოლი აქვს გატანილი და რაც მთავარია გუნდის ნამდვილი კაპიტანია.
სანაკრებო კარიერა
მართალია თითქმის ყველა ასაკობრივი მოიარა როლანდომ, მაგრამ მთავარ ნაკრებში თამაში ჯერ არ მოუწია. საუკეთესო წლები ახალგაზრდულ ნაკრებში კი U21-ის გუნდში ჰქონდა, სადაც უდავოდ ლიდერი იყო ნაკრების.
რესურსები ინტერნეტში
კატეგორია:იტალიელი ფეხბურთელები კატეგორია:დაბადებული 1983 კატეგორია:სერია A-ს ფეხბურთელები კატეგორია:ტორინოს ფეხბურთელები
იტცამნა
იტცამნა — უზენაესი ღვთაება მაიას მითოლოგიაში. ზეცის მბრძანებელი, დღისა და ღამის მმართველი. ხშირად ასოცირდებოდა ოთხ ღმერთთან, სახელად იტცამნსნი, რომელნიც, მაიას სხვა ღვთაებათა მსგავსად, განლაგებულნი იყვნენ კომპასის 4 ძირითად მხარეზე. (შესაბამისი ფერები - აღმ. - წითელი, ჩრდ. - თეთრი, დას. - შავი, სამხ. - ყვითელი). იტცამნა ასევე ხშირად ასოცირდებოდა უზენაეს ღვთაება - ჰუნაბ კუ-სთან, მზის ღვთაება - კინიჩ აჰაუ-სთან, მთვარის ქალღმერთი - იშჩელი ასევე იყო მისი ერთ-ერთი განსახიერება. იტცამნა იყო მედიცინის მფარველი ღმერთი, რომელმაც კაცობრიობას მისცა დამწერლობა და კალენდარი.
ლიტერატურა
კატეგორია: მაიას მითოლოგია
Прости меня моя любовь
Прости меня моя любовь (აგრეთვე ცნობილი როგორც ПММЛ) — ჯგუფ „Zемфира“-ს მეორე ალბომია, რომელიც 2000 წლის 28 მარტს გამოვიდა.
ეკ ჩუა
ეკ ჩუა — შოკოლადის ქალღმერთი. მაიას ტომი მის პატივსაცემად ყოველ წელს, აპრილის თვეში ცხოველთა (უმეტესად ძაღლები) მსხვერპლშეწირვის რიტუალს ასრულებდა. მითის თანახმად, კაკაოს ხის ნაყოფი ღმერთებმა მთაში აღმოაჩინეს, შემდგომ ფრთოსანმა გველმა იგი ადამიანებს უბოძა.
გამთამაშებელი (კალათბურთი)
მინი|250პქ|[[ბობ კოუზი]] გამთამაშებელი (Point guard, play maker) — პოზიცია საკალათბურთო გუნდში. ამ ამპლუის მოთამაშეს განვითარებული უნდა ჰქონდეს მაღალი სისწრაფე, მოხერხებულობა და ბურთის ტარების უნარი (დრიბლინგი). გამთამაშებლის საშუალო სიმაღლეა 175-191 სმ.
რესურსები ინტერნეტში
კატეგორია:კალათბურთი
כדורסלן
Solenopsis leptanilloides
Solenopsis leptanilloides — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ალმანსა
ალმანსა (Almansa) — ქალაქი და მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის მონტე-იბერიკო-კორედორ-დე-ალმანსის კომარკის შემადგენლობაში. ფართობი — 531,91 კმ². მოსახლეობა — 24 511 კაცი (2020 წ.).
სქოლიო
კატეგორია:ალბასეტეს მუნიციპალიტეტები კატეგორია:ალბასეტეს ქალაქები
ქვენობანი
ქვენობანი შეიძლება აღნიშნავდეს:
ვოლფგანგ ამადეუს მოცარტი
ვოლფგანგ ამადეუს მოცარტი (Wolfgang Amadeus Mozart; სრული სახელი Joannes Chrysostomus Wolfgangus Theophilus Mozart) (დ. 27 იანვარი, 1756, ზალცბურგი — გ. 5 დეკემბერი, 1791 ვენა) — ავსტრიელი კომპოზიტორი, ინსტრუმეტალისტი, დირიჟორი, ვენის კლასიკური სკოლის წარმომადგენელი. მოცარტის ნაწარმოებები უმნიშვნელოვანესია მუსიკალური სამყაროსთვის და შედის ყოველი მუსიკოს-შემსრულებლის რეპერტუარში.
ბავშვობა
thumb|right|მოცარტის სახლი ზალცბურგში მოცარტი დაიბადა ზალცბურგის კარის კაპელმაისტერის და კომპოზიტორის, ლეოპოლდ მოცარტისა და ანა მარია პერტლის ოჯახში. მან პირველი გაკვეთილები ვიოლინოს, ფორტეპიანოს და კომპოზიციაში მამასთან მიიღო. იგი გამოირჩეოდა განსაკუთრებული მუსიკალური ნიჭით, ოთხი წლის ასაკში მან უკვე რამდენიმე პატარა მუსიკალური ნაწარმოები შეთხზა. ხუთი წლის მოცარტი უკვე უკრავდა ფორტეპიანოზე, ექვსისა კი სერიოზულ ნაწარმოებებს ასრულებდა. ექვსი წლის ასაკში იგი შესანიშნავად უკრავდა ვიოლინოზე და ფორტეპიანოზე. მოცარტის და ნანერლი და თვით მოცარტი 1762 წლიდან  უკვე მართავდნენ კონცერტებს ვიოლინოსა და ფორტეპიანოსათვის. ბავშვების დიდმა წარმატებამ მიუნხენის კარზე მტკიცედ გადააწყვეტინა ლეოპოლდ მოცარტს, რომ საჭირო იყო მოცარტის უფრო დიდ ასპარეზზე გაყვანა. მან 1763 წელს მთელი ოჯახით, დიდი მოგზაურობა დაიწყო, რომელიც სამ წელზე მეტს გრძელდებოდა. ისინი გაემგზავრნენ დასავლეთ ევროპაში ძირითადად კი იტალიაში, იქ მოცარტი გახდა საქვეყნოდ ცნობილი გენიოსი.
ეს იყო მათი პირველი მოგზაურობა ევროპაში. ამ ტურნეში შედიოდა ევროპის მრავალი დიდი ქალაქი: მიუნხენი, აუგსბურგი, ლუდვიგსბურგი, ჰაიდელბერგი, მაინცი, ფრანკფურტი, კობლენცი, კელნი, ბრიუსელი, პარიზი, ვერსალი, ლონდონი, ამსტერდამი, ლიონი, ჟენევა, ბერნი, ციურიხი, ულმი და ისევ მიუნხენი, სადაც ბავშვები საგრაფო კარებზე და მუსიკალურ აკადემიებში მუზიცირებდნენ.
ამ მოგზაურობის დროს შეიქმნა პირველი სონატები ვიოლინოსა და ფორტეპიანოსათვის და ასევე პირველი სიმფონია Es-Dur(KV 16).იგი ლონდონში ეცნობა იტალიურ ოპერას და სიმფონიას.
ზალცბურგში დაბრუნების შემდეგ, სხვა კარის მუსიკოსებთან ერთად იგი ქმნიდა პირველ ოპერას.
პირველი მოგზაურობა ვენაში და იტალიაში 1766-1771
1766 წელს მოცარტის ოჯახი მიემგზავრებოდა ვენაში,მაგრამ ეპიდემიის გამო მოუწიათ ვენის დატოვება და თავს ოლომოუცში აფარებდნენ. 1768 წელს ბრუნდება მოცარტი ვენაში და ქმნის ზინგშპილი „ბასტიენ და ბასტიენა“ (KV 50) და ოპერა-ბუფა „La finta semplice“ (KV 51), რისი პრემიერაც მიუხედავად კაიზერ ფრანც I-ის შეკვეთისა არ შედგა, „იტალიური პარტიის“ ინტრიგების გამო.
1769 წლის დეკემბერში მოცარტი მამასთან ერთად იწყებს შემდეგ ტურნეს იტალიაში, რომელსაც თავბრუდამხვევი წარმატება ხვდება.
მილანში მან ერთი მოსმენით გრეგორიო ალეგრის ცხრა ხმიანი მიზერერეს პარტიტურა უშეცდომოდ ჩაწერა ნოტებში, როდესაც ამ პარტიტურის გავრცელება ვატიკანისგან სასტიკად იკრძალებოდა.
პადრე ჯოვანი ბატისტა მარტინისთან ეუფლებოდა მოცარტი კონტრაპუნქტს. ერთ-ერთი გამოცდის წარმატებულად ჩაბარების შემდეგ მას ბოლონიის ფილარმონიული აკადემია იღებს, სადაც იგი ცნობილ იტალიელ მუსიკოსებს: ჯოვანი ბატისტა სამარტინის, ნიკოლო პიჩინის, პიეტრო ნარდინის და ჯოვანი პაისიელოს ხვდება.
1770 წლის 26 დეკემბერს მილანში შედგა მისი ოპერა-სერიის „Mitridate, Rè di Ponto“ (KV 87) პრემიერა, რასაც თავისი დიდი წარმატების გამო მალევე მოყვა „Serenata teatrale Ascanio in Alba“ (KV 111, პრემიერა გაიმართა მილანში 17 ოქტომბრის 1771 წელს) და "Dramma per musica Lucio Silla" (KV 135, პრემიერა გაიმართა მილანში 1772/1773 წლების სეზონზე).
ზალცბურგი-მანჰაიმი-პარიზი-ზალცბურგი 1772-1781
thumb|150px|right|მოცარტის ძეგლი ზალცბურგში
ზალცბურგში 1772 წელს არქიეპისკოპოსად დაინიშნა ჰიერონიმუს კოლორედო-მანსფელდი, რომელმაც მოცარტი ზალცბურგის კარის კაპელის კონცერტმაისტერად დანიშნა. მიუხედავად ზალცბურგის სამსახურის მკაცრი რეგლამენტისა, მოცარტი არ წყვეტს თავის მოგზაურობას მამასთან ერთად. 1772/1773 წლებში მათი იტალიაში მოგზაურობის დროს შედგა „ლუციო სილას“ (Lucio Silla) პრემიერა. 1773 წლის ბოლოს კი მოცარტი ქმნის პირველ საფორტეპიანო კონცერტს. ხანგძლივი პაუზის შემდეგ, 1777 წელს არქიეპისკოპოსთან არასასურველი ურთიერთობის გამო, ინთავისუფლებს თავს მოცარტი ზალცბურგის კარის კაპელისგან.
ზალცბურგიდან განთავისუფლების შემდეგ, მოცარტი მიემგზავრება დედასთან ერთად სხვადასხვა ქალაქებში უკეთესი სამუშაოს საძებნელად. მანჰაიმში იგი ეცნობა იმპერატორ კარლ თეოდორს და მის ორკესტრს, რომლის კაპელმაისტერი, ცნობილი კომპოზიტორი ქრისტიან კანაბიჩი მისი ერთგული მეგობარი ხდება(იხ. აგრეთვე მანჰაიმის სკოლა).
1778 წელს მამის ინიციატივით მოცარტი პარიზში მიემგზავრება. პარიზში დაიდგა მისი ბალეტი „Les petits riens“, რასაც დიდი გამოხმაურება არ მოჰყოლია. ამავე წლის ივლისში გარდაეცვალა დედა.
1779 წელს მოცარტი ბრუნდება ზალცბურგში. იგი ინიშნება კარის ორგანისტად. მიუხედავად იმპერატორთან კვლავ დაძაბული ურთიერთობისა ამჯერად თითქმის ორი წელი გაატარა მან ზალცბურგში. აქ მან შექმნა „Krönungsmesse“ (KV 317) და ოპერა „იდომენევსი — კრეტის მეფე“ (KV 366).
ვენა 1781-1791
thumb|„ფიგაროს ქორწინების“ ლიბრეტო, პრაღა, 1786 წელი.
1781 წელს მისმა კონფლიქტმა არქიეპისკოპოსთან პიკს მიაღწია. შეუძლებელი გახდა მისი ზალცბურგში გაჩერება და იგი გადადის ვენაში.
ზალცბურგის „კლანჭებიდან“ განთავისუფლებული მოცარტი ვენაში განაგრძობს ცხოვრებას, სადაც იქმნება მისი უმნიშვნელოვანესი ოპერები: 1782 წელს შედგა ვენაში პრემიერა "მოტაცება სერალიდან" (Die Entführung aus dem Serail) (KV 384), რასაც მოჰყვა 1786 წლის 1 მაისს ოპერა ბუფას, „ფიგაროს ქორწინების“ (Le nozze di Figaro) (KV 492) პრემიერა.
1787 წლის 29 ოქტომბერს პრაღაში შედგა „დასჯილი გარყვნილი ანუ დონ ჟუანის“ (Don Giovanni) (KV 527) პრემიერა.
1790 წლის 26 იანვარს ოპერა ბუფას „ასე იქცევა ყველა ქალი“ (Cosi fan tutte) (KV 588) იდგმება ვენაში. ბოლო სამი ოპერის ლიბრეტოს ავტორია ლორენცო და პონტე.
1791 წლის 6 სექტემბერს შედგა ოპერა სერიას „La clemenza di Tito“ (KV 621) პრემიერა პრაღაში და ამავე წლის 30 სექტემბერს უმნიშვნელოვანესი ოპერა „ჯადოსნური ფლეიტა“ (Die Zauberflöte) (KV 620) დაიდგა ემანუილ შიკანედერის თეატრში auf der Wieden.
ვენაში 1782/1783 წლებში მოცარტი იცნობს გოტფრიდ ვან სვიტენს, იმპერატორულ ბიბლიოთეკის(დღევანდელ ავსტრიის სახელმწიფო ბიბლიოთეკის) პრეფეკტს, რომელიც მას აცნობს ი. ს. ბახისა და გ. ფ. ჰენდელის ნაწარმოებებს, მანუფაკტურებს. ბაროკოს დროის ნაწარმოებები დიდ გავლენას ახდენს მოცარტის შემოქმედებაზე.
1782 წლის 4 აგვისტოს მოცარტი ქორწინდება კონსტანცა ვებერზე, რომელიც მან მანჰაიმში ყოფნის დროს გაიცნო. ექვსი შვილისგან, რომელიც მათ გაუჩნდათ გადარჩა მხოლოდ ორი, კარლ ტომასი და ფრანც ქსავერ ვოლფგანგი. მოცარტის მამა ლეოპოლდ მოცარტი ორჯერ აკითხავს მას ვენაში, 1783 და 1785 წლებში. იგი 1787 წელს გარდაიცვალა.
ოპერა „ფიგაროს ქორწინებას“ და მის მაშინდელ ოპერებს, რომლებიც ვენაში დაიდგა, წარმატება არ მოჰყოლია. წარმატება მის ოპერებს პრაღაში მოჰყვა. მაგრამ ეს მის მატერიალურ მდგომარეობას ვერ შველიდა. მოგვიანებით „ჯადოსნურმა ფლეიტამ“ ასე თუ ისე მოიპოვა წარმატება, რამაც მოცარტს მატერიალური მდგომარეობაც საგრძნობლად გაუუმჯობესა. მაგრამ ბოლოს დაიღალა ვენის არისტოკრატია მოცარტით, მოცარტმა დაკარგა ყველაფერი, აღარ ჰყავდა მოსწავლეები და იძულებული გახდა მიეტოვებინა კომფორტული სახლი ცენტრში და გადასულიყო ქალაქის გარეუბანში.
გარდაცვალება და გარდაცვალების ვერსიები
thumb|მოცარტის საფლავი წმ. მარქსერის სასაფლაოზე, ვენაში
„ჯადოსანური ფლეიტის“ პრემიერიდან რამდენიმე კვირის შემდეგ, 20 ნოემბერს იგი ლოგინად ჩავარდა და 5 დეკემბერს გარდაიცვალა. იგი ამ დროს 35 წლის იყო.
მისი სიკვდილის კონკრეტული მიზეზი არ არსებობს. ციებცხელება იყო პირველი დიაგნოზი, რომელიც მიცვალებულის პირველი შემოწმების შემდეგ დადგინდა. ასევე სხვა ვერსიებიც, სიფილისი, რევმატიზმი და ინფარქტი არ გამოირიცხებიან. ლეგენდის დონეზეა აგრეთვე ვერსია, რომ იგი მისმა თანამედროვე კოლეგამ, კომპოზიტორმა ანტონიო სალიერიმ მოკლა (მოწამლა).
თანამედროვე სამედიცინო კვლევის მიხედვით მოცარტის სიკვდილის მიზეზი, მის ბავშვობაში ექიმების, ავადმყოფობის წინააღმდეგ არასწორი მოქმედებაა დადგენილი, რამაც მოგვიანებით გულისა და სხვა ორგანოების ფუნქციის მოშლა გამოიწვია.
ცნობილია აგრეთვე ვერსიაც, რომ იგი მოწამლეს. ამას თვით მოცარტის ბოლო შეხვედრის დროს, თავის მეუღლეს, კონსტანცას ეუბნება, რომ იგი დარწმუნებულია იმაში, რომ მოწამლეს.
რესურსები ინტერნეტში
კატეგორია:ავსტრიელი კომპოზიტორები კატეგორია:დაბადებული 27 იანვარი კატეგორია:დაბადებული 1756 კატეგორია:გარდაცვლილი 5 დეკემბერი კატეგორია:გარდაცვლილი 1791  კატეგორია:მასონები
მაკუკუ (რიო-დე-ჟანეირო)
2010 წლის მონაცემებით, მოსახლეობა 5 269 ადამიანს შეადგენდა, მოსახლეობის სიმჭიდროვე 67.8 კმ²-ზე. ფართობი 77 719 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
რიზალიტი
რიზალიტი (risalita — შვერილი) — შენობის მთელ სიმაღლეზე აზიდული, წინ გამოწეული ნაწილი, რომელიც ნაგებობის ცენტრალური ღერძის მიმართ სიმეტრიულადაა განლაგებული. ძირითად შენობასთან ერთად რიზალიტი ქმნის ერთ მთლიან მოცულობას.
ლიტერატურა
კატეგორია:არქიტექტურული ელემენტები
ადიგენი (ადიგენის მუნიციპალიტეტი)
ადიგენში ძირითადად ცხოვრობენ ხონის მუნიციპალიტეტის ნასოფლარ დიდღვაბუნიდან ჩამოსახლებული მოსახლეობა.
დემოგრაფია
2014 წლის აღწერის მონაცემებით სოფელში ცხოვრობს 288 ადამიანი.